નિઃસંદેહ તમને કોઈક ઓનલાઇન શોપિંગ સાઇટ ગમી, તેના પર મળતી સગવડ ‘ને સરળતા તમને માફક આવી તેનો મતલબ એ નથી કે તમે ઓનલાઇન શોપિંગની તફલીફ ધરાવો છો. જેમને તકલીફ હોય છે ‘ને રોગ સુધી આગળ વધે છે તેવા ‘કેસ’ના વિજ્ઞાનીઓએ અમુક લક્ષણ તારવ્યા છે. હું ચાહું તોય હું ઓનલાઈન શોપિંગ કર્યા વગર ના રહી શકું, મેં પ્રયત્ન કર્યો છે, પણ સફળ નથી રહ્યો. ઓનલાઇન શોપિંગથી મારા સંબંધો, કામકાજ ‘ને આર્થિક સ્થિતિ પર ખરાબ અસર પડી છે. મારા મિત્રો, કુટુંબીજનો ‘ને સહકર્મચારીઓને મારી આ ટેવ અંગે ચિંતા છે, પણ હું તેમની જોડે દલીલબાજી કર્યા કરું છું. હું ઓનલાઇન શોપિંગ અંગે બહુ બહુ વિચારું છું. હું ઓનલાઇન શોપિંગ ના કરું તો તોછડો કે અસ્વસ્થ થઈ જઉં છું. ઓનલાઇન શોપિંગ એક જ એવી તાકાત છે જે મને હાશકારો કે આનંદ આપી શકે છે. હું જે કશું ખરીદું છું એ મહદ્ સંતાડી રાખું છું જેથી કોઈ એવું ના કહે કે આ કામ વગરની ગેરવાજબી ચીજ છે કે ખોટો ખર્ચો છે. ઓનલાઈન શોપિંગ કર્યા પછી મને ઘણી વાર મેં ખોટું કર્યું એવું લાગે છે. ઓનલાઈન શોપિંગને કારણે મને મોજ આપતા હોય છે એવા બીજા કાર્યમાં હું ઓછો સમય આપું છું. હું ઘણી ઘણી વાર મારે જરૃર ના હોય કે જેનું આયોજન જ ના હોય તેવી વસ્તુ ખરીદું છું, મને પોસાય તેમ ના હોય તોય.